CELEX: 32014R0199
Language: fi
Date: 2014-02-28 00:00:00
Title: Komission täytäntöönpanoasetus (EU) N:o 199/2014, annettu 28 päivänä helmikuuta 2014 , tiettyjen tavaroiden luokittelusta yhdistettyyn nimikkeistöön

4.3.2014   
            
            
               FI
            
            
               Euroopan unionin virallinen lehti
            
            
               L 62/6
            
         
      KOMISSION TÄYTÄNTÖÖNPANOASETUS (EU) N:o 199/2014,
   annettu 28 päivänä helmikuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä helmikuuta 2014.
      
         
            Komission puolesta, puheenjohtajan nimissä
         
         Algirdas ŠEMETA
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tyylitellyn kirahvin muotoinen tuote (korkeus noin 36 cm ja paino noin 820 g), joka koostuu pehmeästä tekstiiliainetta olevasta päällyksestä, joka on täytetty eri aineilla. Pää on täytetty pehmeällä tekstiiliaineella, kun taas vartalossa ja raajoissa on irtonaista hirssiä ja laventelia sisältävä täyte (jota ei voida ottaa käytettäväksi erillisenä tyynynä).
                  Tuote voidaan lämmittää joko mikroaalto- tai perinteisessä uunissa ja myös jäähdyttää joko jääkaapissa tai pakastimessa käytettäväksi lämmittävänä tai viilentävänä tyynynä.
                  
                      (1) Ks. kuva.
               
               
                  9503 00 41
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9503 00 ja 9503 00 41 nimiketekstien mukaisesti.
                  Suunnittelunsa ja muotonsa puolesta tuote on pohjimmiltaan tarkoitettu lasten ja aikuisten ajanvietteeksi (ks. myös harmonoidun järjestelmän selitykset, 95 ryhmä, Yleisohjeita, ja nimike 9503, D kohta). Muita käyttötarkoituksia, jotka perustuvat tuotteen lämmitys- tai viilennyskykyyn, pidetään toissijaisina tuotteen ajanvietearvoon nähden. Sen vuoksi tuotetta on pidettävä nimikkeen 9503 leluna. Tästä syystä luokittelu tuotteen perusaineosien perusteella (esim. nimikkeen 1008 hirssiksi tai nimikkeen 6307 muuksi sovitetuksi tekstiilitavaraksi) ei tule kyseeseen.
                  Sen vuoksi tuote on luokiteltava CN-koodiin 9503 00 41 eläintä esittäväksi täytetyksi leluksi.
               
            
         
      
         (1)  Kuva on ainoastaan ohjeellinen.